甬江个航運歷史悠久。甬江作爲浙東運河中个自然河道，曾經是漕糧海運个重要河道，也曾經溝通內陸搭海上絲綢之路。唐代開始，甬江丄就曾往來朝鮮、日本、南洋个遠洋船舶。北宋時，招寶山下曾能建造萬斛船舶，通航朝鮮搭日本。清代漕糧海運使得寧波北號船幫獲得巨大个經濟利益，在三江口建成慶安會館並購置西洋輪船寶順輪。隨著寧波成爲通商口岸，江北岸成爲外人居留地。輪船个廣泛使用促使江北岸碼頭逐漸擴大，並取代脫江廈成爲寧波頂重要个碼頭，自1862年開闢定期航線起一直經營到2001年。甬江內河港區至今仍是寧波港个組成部分。1974年，鎮海招寶山外劈山圍堤開建鎮海港區，1977年11月港區竣工，成爲煤炭、雜貨、液體化工，也是寧波港首座萬噸級碼頭所在地。